paragraph_text: Ye (Atlanta, Georgia, 8. lipnja 1977., rođen kao Kanye Omari West), bolje poznat kao Kanye West (izgovor: /ˈkɑːnjeɪ/), američki je reper, pjevač, tekstopisac, glazbeni producent, redatelj videospotova, filmski redatelj i modni dizajner koji trenutno živi u Wyomingu.<ref>Glazba: činjenice o Kanyeu Westu Channel 4. Preuzeto 13. rujna 2012. Trenutno ima potpisan ugovor s diskografskom kućom Def Jam Recordings, te ima svoju diskografsku kuću GOOD Music. Svoju glazbenu karijeru započeo je 1996. godine kada je počeo surađivati s mnogim reperima iz Chicaga. Prvi puta je značajno opažen 2000. godine kada je bio producent u diskografskoj kući Roc-A-Fella Records. Prvo značajno djelo na kojem je bio producent je album The Blueprint, repera Jay Z-ja. Njegov stil produciranja je korištenje vokalnih uzoraka iz soul pjesama, popraćenih bubnjevima i sličnim instrumentima. Međutim, njegova kasnija produkcija se širila i na druge žanrove, kao što su R&B iz 1970-ih, trip hop, rock, synthpop, folk i klasična glazba.<ref>Kanye West: glazbeni genij hvali sebe Rolling Stone. Preuzeto 13. rujna 2012.